પરંતુ જિલ્લાની અન્ય સંસ્થાઓ જેવી કે જીલ્લા પંચાયત તાલુકા પંચાયતો, સહકારી સંઘો અને જીલ્લા મધ્યસ્થ સહકારી બેંક વિગેરેમાં હજુ રાષ્ટ્રીય પાર્ટીનું શાસન ચાલતું હતુ આ સંસ્થાઓમાં હવે સત્તા મેળવવા માટે ચૂંટણી રૂપી ખરૂ આખલા યુધ્ધ શરૂ થવાનું હતુ જે ચૂંટણીમાં તમામ નિતી નિયમો અને કાયદાઓનો યુકિત પ્રયુકિતથી ભંગ કરી નેતાઓ શકુની દાવ રમી ને ગમે તે ભોગે હસ્તીનાપૂર (સત્તા) મેળવવા માટે મરણીયો જંગ ખેલવાની તૈયારીઓ કરતા હતા.